
RAPORT COMUN

asupra propunerii legislative pentru modificarea şi completarea Legii nr.319/2003 privind Statutul personalului de cercetare - dezvoltare, publicată în Monitorul Oficial al României, 
Partea I, nr.530 din 23 iulie 2003 

(Plx 489/2016)

1. În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială şi Comisia pentru învăţământ, ştiinţă, tineret şi sport au fost sesizate, prin adresa nr.Plx 489/2016 din 24 octombrie 2016, cu dezbaterea pe fond a propunerii legislative pentru modificarea şi completarea Legii nr.319/2003 privind Statutul personalului de cercetare - dezvoltare, publicată în Monitorul Oficial al României, Partea I, nr.530 din 23 iulie 2003.

La întocmirea prezentului raport comun, Comisiile au avut în vedere: 

· avizul favorabil al Consiliului Legislativ (nr.408/27.04.2016)

· avizul favorabil al Comisiei juridice, de disciplină şi imunităţi (nr.4c-11/1181/1.11.2016)

· avizul favorabil al Comisiei pentru drepturile omului, culte şi problemele minorităţilor naţionale 
(nr.4c-5/852/2.11.2016)

· avizul negativ al Comisiei pentru egalitatea de şanse pentru femei şi bărbaţi (nr.4c-17/1047/1.11.2016).

Propunerea legislativă are ca obiect de reglementare completarea Legii nr.319/2003 privind Statutul personalului de cercetare-dezvoltare cu un articol, urmărindu-se stabilirea aceleiaşi vârste standard de pensionare pentru personalul de cercetare-dezvoltare, precum şi a posibilităţii ca, la cerere, femeile care lucrează în acest domeniu să se poată pensiona înainte de împlinirea acestei vârste standard.
2. Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

3. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

Propunerea legislativă a fost respinsă de Senat în şedinţa din 17 octombrie 2016.

4. În conformitate cu prevederile art.61 şi art.63 din Regulamentul Camerei Deputaţilor, Comisiile au dezbătut propunerea legislativă în şedinţa comună din 21 februarie 2017. 

La lucrări au fost prezenţi 16 deputaţi din totalul de 19 membri ai Comisiei pentru muncă şi protecţie socială şi 22 deputaţi din totalul de 24 membri ai Comisiei pentru învăţământ, ştiinţă, tineret şi sport.
Raportul comisiilor a fost adoptat cu majoritate de voturi pentru, 1 vot împotrivă şi 2 abţineri.

La dezbateri au participat ca invitați, în conformitate cu prevederile art.55 din Regulamentul Camerei Deputaţilor, republicat, domnul Liviu Gabriel Ispas – secretar de stat, Ministerul Educației Naționale, doamna Ileana Ciutan – preşedintele Casei Naţionale de Pensii Publice, domnul deputat Varujan Pambuccian – inițiator.
5. În urma finalizării dezbaterilor, Comisiile propun Plenului Camerei Deputaţilor adoptarea propunerii legislative cu amendamente admise, redate în anexa care face parte integrantă din prezentul raport.

ANEXĂ
AMENDAMENTE ADMISE:
	Nr.

crt.
	Text 

propunere legislativă
	Text 

adoptat de Comisii
	Motivare 

	1.
	Titlul Legii:

Lege pentru modificarea şi completarea Legii nr. 319/2003 privind Statutul personalului de cercetare-dezvoltare, publicată în Monitorul Oficial al României, Partea I, nr.530 din 23 iulie 2003


	Titlul Legii: 

Lege pentru completarea Legii nr. 319/2003 privind Statutul personalului de cercetare-dezvoltare
Autor: Comisiile
	Respectarea normelor de tehnică legislativă 

	2.
	Art. I. – Legea nr. 319 privind Statutul personalului de cercetare – dezvoltare, publicată în Monitorul Oficial al României, Partea I, Nr. 530 din 23 iulie 2003, se modifică şi se completează după cum urmează:
	Articol unic. – După articolul 35 din Legea nr.319/2003 privind Statutul personalului de cercetare – dezvoltare, publicată în Monitorul Oficial al României, Partea I, Nr. 530 din 23 iulie 2003, se introduce un nou articol, articolul 351, cu următorul cuprins:
Autor: Comisiile

	Respectarea normelor de tehnică legislativă

	3.
	1. După articolul 35, se introduce un nou articol, articolul 351, cu următorul cuprins:
Art.351. - (1) Vârsta standard de pensionare pentru personalul de cercetare - dezvoltare este aceeaşi pentru bărbați şi femei şi reprezintă vârsta standard de pensionare pentru bărbaţi, prevăzută în art. 53 alin. (1) din Legea nr. 263/2010 privind sistemul unitar de pensii publice, respectiv 65 de ani.

(2) Personalul feminin prevăzut la art. 6 lit. a) şi b) se poate pensiona şi înainte de împlinirea acestei vârste, în condiţiile art. 53 alin. (1) din Legea nr.263/2010 privind sistemul unitar de pensii publice, cu toate drepturile aferente. 

	”Art.351. – Vârsta de pensionare pentru personalul de cercetare-dezvoltare este de 65 de ani, atât pentru femei cât şi pentru bărbaţi.”

Autor: Comisiile
	Pentru respectarea normelor de tehnică legislativă.

Posibilitatea continuării activităţii până la vârsta de 65 de ani, atât pentru bărbaţi cât şi pentru femei.

